  ИА «Удмуртия» Андрей Гальцинэз Удмуртиысь тӧролэн но кивалтэтлэн администрациенызы кивалтӥсьлэн интыужезлэсь мозмытӥзы. 17-тӥ южтолэзе пуктэтэз кинюртӥз элькунлэн тӧроез Александр Соловьёв. «Гальцин Андрей Ивановичез Удмурт Элькунысь Тӧролэн но Кивалтэтлэн Администрацизылэн Кивалтӥсезлэн интыужезлэсь ужасьлэн кичӧлтэмезъя мозмытоно, Росси Федерациысь Ужъя кодекслэн 77-тӥ ёзэтэзлэн нырысетӥ люкетысьтыз 3-тӥ пунктэз», — верамын ужкагазын. ВАТСАН Гальцин Андрей Иванович вордскиз Удмурт АССР-ысь Пичи Пурга ёросысь Сосновка посёлокын 1961-тӥ арын 10-тӥ куартолэзе. 1983-тӥ арын Ижкарысь механикая институтэз «Конструирование и производство радиоаппаратуры» ӧнеръя йылпумъяз, 1997-тӥ арын – Кун службая Урал академиез «Государственное и муниципальное управление» ӧнеръя. 1983-1988 аръёсы – Ижкарысь мотозаводлэн 47 номеро цехысьтыз вошъясь мастер 1988-1990 аръёсы – ВЛКСМ-лэн Ижкарысь Октябрь ёросъя комитетлэн секретарез 1990-1995 аръёсы – Ижкарысь Октябрь ёрос кенешысь исполкомын егитъёсын ужанъя, мугорез кыдатонъя но спортъя ёзэтлэн кивалтӥсез 1995-тӥ арын – Ижкарысь Октябрь ёрослэн администрацияз егитъёсын ужанъя ёзэтлэн кивалтӥсез 1995-1996 аръёсы – Ижкар администрациын егитъёсын ужанъя комитетлэн кивалтӥсез 1996-2001 аръёсы – Удмурт Элькунысь Егитъёсын ужанъя кун комитетлэн кивалтӥсез 2001-2002 аръёсы – Удмурт Элькунысь азьмуртлэн но кивалтэтлэн администрацизылэн кивалтӥсезлэн воштӥсез – мер но политика ивортодэтъя управленилэн кивалтӥсез 2002-2008 аръёсы – «Единая Россия» партилэн Удмуртиысь улосвыл ёзэтэзлэн исполкомезлэн кивалтӥсез 2008-2012 аръёсы – Удмурт Элькунысь Кун Кенешын экономикая политикая, промышленностья но инвестициосъя ялан ужась ӧрилэн кивалтӥсез 2012-2014 аръёсы – «Единая Россия» партилэн Удмуртиысь улосвыл ёзэтэзлэн исполкомезлэн кивалтӥсез 2014-тӥ арын – Удмурт Элькунысь тӧролэн но кивалтэтлэн администрацизылэн кивалтӥсезлэсь ужзэ быдэсъясь 2014-2017 аръёсы – Удмурт Элькунысь тӧролэн но кивалтэтлэн администрацизылэн кивалтӥсез Пусъемын Удмурт Элькунлэн кивалтэтэзлэн данъян грамотаосынызы, Удмурт Элькунлэн Данъян грамотаеныз, Росси Федерациысь Федерал Собранилэн Федераци Кенешезлэн Данъян грамотаеныз, «Удмурт Элькунысь кун но муниципал службаысь дано ужась» дано ним сётэмын. Тегъёс: Политика АндрейГальцин Удмуртия АлександрСоловьёв  